authors:
Анисия Иванова
Дек
По Публикацията Работи

title: СУ прие документите за кампания 2017 г.

maintext:
Академичният съвет на Софийския университет "Св. Климент Охридски" прие документите за кандидатстудентската кампания на СУ през 2017 г., съобщи пресцентърът на висшето училище.
На заседание на Академичния съвет на СУ са приети документите за кандидатстудентската кампания през 2017 г. - правилник, график за двете кандидатстудентски сесии и балообразуването за специалностите.
Приемът на заявления за явяване на изпити за първата и втората кандидатстудентска сесия започва на 20 февруари 2017 г. Крайният срок е 10 март 2017 г. за първата кандидатстудентска сесия и 19 май 2017 г. - за втората кандидатстудентска сесия.
Първата изпитна сесия ще е в неделните дни, в периода 19 март - 23 април 2017 г., а втората - в съботните и неделните дни от 28 май до 25 юни 2017 година.
Променя се форматът на кандидатстудентските изпити по български език и литература и по история на България.
Кандидатстудентският изпит по български език и литература ще се състои от две задължителни части: тест с 50 въпроса и задача за изграждането на аргументативен тип текст /есе/. Изпитът проверява и оценява знанията и уменията, като резултат от обучението по български език и литература в средното училище. Максималният брой точки е 100 - 70 от теста, като 1/3 от точките са за въпросите по литература, и 30 точки за есето. Темата за аргументативния текст може да бъде върху твърдение/сентенция от литературен или нелитературен източник.
Кандидатстудентският изпит по история на България също включва два задължителни компонента - тест и тема. И двете части са върху проблематиката и фактологията на досегашната програма, съставена въз основа на учебното съдържание по история на България за 11-и клас - задължителна подготовка. Оценката се изгражда според резултатите от теста и темата по шестобалната система със стъпка от 0,25 стотни.
Кандидат-студентите отново имат възможност да подадат документи онлайн, на място в Софийския университет или в бюрата на фирмите в страната. Зрелостниците могат да платят и таксите за явяване на изпит и за участие в класирането онлайн, в случай, че регистрирането им е изцяло чрез онлайн системата за кандидатстудентската кампания.
За поредна година документите за класиране ще се приемат онлайн, а записите ще бъдат валидирани от 19 юни до 1 юли 2017 г. в Ректората на Софийския университет.
На 11 юли 2017 г. ще бъде обявен първият етап на класирането на кандидат-студентите. Класираните кандидат-студенти от първия етап от 12 юли до 14 юли, включително, имат възможност да се запишат в специалността, в която са класирани, като не участват в следващите етапи; да депозират диплома-оригинал за средно образование и да попълнят декларация за участие в следващите етапи на класиране за по-предна желана специалност; да не потвърдят или да не се запишат.
В тези случаи те отпадат от всички класирания и губят придобитите студентски права. Незаетите от тях места се попълват на следващото класиране. Класираните по първа желана специалност кандидати трябва да се запишат на този етап от класирането, без право на потвърждаване или изчакване края на класиранията. Некласираните от този етап кандидати не подават декларация за участие в класирането и не депозират диплома за средно образование, тъй като участват автоматично в следващия етап на класирането.
На 18 юли 2017 г. ще бъде обявен вторият етап на класирането. В него участват потвърдилите от първия етап кандидати, за които е възможно прекласиране в по-предна желана специалност, посочена в състезателния картон и некласираните кандидат-студенти. Потвърждаването или записването на класиралите се от втория етап кандидати се извършва от 19 юли до 21 юли 2017 г., включително. Непотвърдилите от второто класиране кандидати губят правото си за участие в третото класиране, което е окончателно.
Третият етап на класирането се обявява на 25 юли 2017 г. Срокът за записване е от 26 юли до 28 юли 2017 г. Резултатите от това класиране са окончателни.
За четвърта поредна година в Стопанския факултет на Софийския университет, като условие за кандидатстване за специалностите, се приемат международно признати сертификати за ниво на езика В2 според Общата европейска референтна рамка за езици за владеене на английски, френски и немски език. С международно признати сертификати за владеене на английски ще се допускат до участие в класиране и кандидати за специалността "Хебраистика".
Шест от общо 106-те специалности в СУ не използват оценките от матурите вместо изпит. Това са регулираните специалности "Право", "Медицина" и "Фармация" и трите специалности във Факултета по журналистика и масова комуникация - "Журналистика", "Връзки с обществеността" и "Книгоиздаване".
Таксата за явяване на изпит е 30 лв. До края на януари 2017 г. ще бъде издаден и Справочник за кандидат-студентите. В края на февруари следващата година ще започне участието на Софийския университет в кандидатстудентските борси в страната.


authors:
Деляна Петкова
Дек
Автор

title: Изцяло нов закон ще регулира пазара на горива

maintext:
Временната парламентарна комисия, която анализира ситуацията на пазара на горива у нас, ще подготви доклад с предложение до народните представители за създаване на изцяло нов Закон за горивата. В него ще бъдат включени всички текстове в други нормативни актове, които касаят търговията с горива. Амбицията на депутатите в комисията са докладът да бъде представен в пленарната зала до 15 януари 2017 година.
Това обясни председателят на комисията Валентин Николов пред журналисти след края на днешното заседание на депутатите. На него бяха изслушани представители на ДАНС, Главната дирекция за борба с организираната престъпност (ГДБОП) и прокуратурата във връзка с подозренията за контрабанда на горива у нас. Институциите не потвърждават данните на Министерството на финансите, според които 1,2 млрд. лева приходи не влизат в бюджета от неплащане на акцизи и ДДС на горивата.
Депутатът посочи, че е нужен по-добър контрол, а повечето нарушения на пазара на горива у нас се извършва от фиктивни фирми. Тези компании се създават от организирани престъпни групи именно с цел да бъдат източвани акциз и ДДС.
Комисията за защита на конкуренцията (КЗК) предложи държавата да направи данъчни складове и така да бъде регулиран пазарът и да намали цените, припомни Николов. Държавни складове ще помогнат на участниците, защото инвестициите за създаването им са големи, посочи още той.
Днешното заседанието на комисията беше закрито за журналисти, но след него Николов уточни, че ГДБОП са дали подробен доклад за ситуацията, който ще бъде включен в анализа на парламентарната комисия. Документите на ДАНС са секретни, но техните препоръки ще бъдат използвани. Директорът на ДАНС Митко Димитров уточни пред журналисти, че до края на седмицата ще изпратят своите предложения до комисията.
Именно на базата на препоръките на ДАНС и на други институции, изслушвани в комисията ще бъде разработен Законът за горивата. Горивата са рискови стоки и ще има специален режим за тяхното наблюдение в специалния закон, стана ясно от думите на Николов.
ГДБОП е направила проверка на твърденията на Българската петролна и газова асоциация за безконтролното влизане на 54 танкера с горива у нас през тази година. Според институцията няма нарушения и затова не е образувано досъдебно производство. "Не е са констатирани нарушения нито като количество, нито като качество", допълни Николов.
Институциите са проверявали и "феномена Марешки" на базата на сигнали за качеството на горивата и за данъчни престъпления. Ако имаше установени нарушения, ще има досъдебно производство и ще бъде сезирана прокуратурата.
"Всичко, каквото е проверявано при Марешки, досега не е довело до досъдебно производство", каза още Валентин Николов.

fasttext_language: bg


authors:
Красимир Ангелов
Дек
По Публикацията Работи

title: Сръчни пенсионерки творят чудеса за елха

maintext:
Пазарът в наши дни изобилства от коледна украса, предимно вносна, но всеки си спомня крехките стъклени играчки от детството си – онези, които внимаваш да не счупиш и пазиш грижливо, защото са единствени по рода си.
В схлупена къщурка в добричкия квартал Рилци сръчните ръце на 4 пенсионерки вече над 50 години сътворяват красота, която се помни.
Те работят в малка работилници, но със сръчност, на която могат да завидят джуджетата на Дядо Коледа. За 3 месеца в годината жените правят над 10 000 елхови играчки – крехки, шарени и блещукащи.
Пътят на красивото украшение от цеха до елхата е дълъг. А всичко започва с парче стъкло.
"Работя от 68-а година, само с това съм се занимавала. Стъклото трябва да омекне… като омекне вече с нагряване, с издухване, се оформя фигурката. После идва ред на рисунката. Изпод тънките четки играчката оживява и
засиява", споделя Димка, една от жените.
"Oт 66-а съм почнала. Трябва да ме сменят младите. Всеки ден все нещо ново правим, гледам да е все ново", споделя нейната колежка и приятелка Василка.
А с годините идва и рутината. Жените от цеха имат точно око, а ръцете им не им изневеряват вече половин век. Оттам идва и гордостта им, че играчките, които правят, превъзхождат вносните пластмасови украшения.
Видео с историята им вижте на сайта на телевизия Bulgaria On AIr


authors:
Елка Василева
Обновена
Дек
По Публикацията Работи

title: Свобода или сигурност - дилемата пред Европа

maintext:
Отворените граници олицетворяват свободата и напредничавото мислене за много европейци, но те все повече започват да приличат на Ахилесовата пета на континента, пише Асошиейтед прес.
Заподозреният №1 за тероризъм в Европа прекоси най-малко две държавни граници миналата седмица въпреки международното издирване за залавянето му и беше открит само по случайно стечение на обстоятелствата при рутинна полицейска проверка в предградие на Милано.
Съпътстваното от грешки преследване на предполагаемия извършител на атентата срещу берлинския коледен базар Анис Амри е само един от примерите за пропуски в трансграничната сигурност в последно време, наливащ вода в мелницата на националистите, които не искат повече европейско единство. Екстремисткото насилие, твърдят те, е прекалено висока цена за свободното движение на хора.
Защитниците на Шенгенското пространство за свободно движение отстояват тезата, че пропуските в сигурността показват нужда от повече сътрудничество между европейските правителства, дори от общи въоръжени сили - а не от нови бариери. Тесногръдият навик да не се споделят разузнавателни информации между вековните граници е част от проблема, смятат те.
Но тези аргументи са критикувани от хора като крайнодесния лидер Марин льо Пен, която се надява да спечели президентските избори във Франция през май.
"Митът за тоталната свобода на движение в Европа, в който моите опоненти са се вкопчили така силно преди предстоящите президентски избори, трябва да бъде окончателно погребан. Залогът тук е нашата сигурност", каза тя в петък, окачествявайки Шенгенската зона за свободно движение като "тотален крах в областта на сигурността".
Това изправя пред проблем идеолози на Европейския съюз като германския канцлер Ангела Меркел, които ще се явяват на избори догодина.
Позицията на Меркел в защита на ЕС и радушният прием, който тя оказа на бежанците от войната в Сирия, отначало минаваха за актив и свидетелство за моралния й авторитет. Днес обаче, предвид възхода из цяла Европа на антиимигрантските и антисистемни настроения, те заплашват да се превърнат в пасив.
Безброй хора ежедневно пресичат границите на 26-членната Шенгенска зона благодарение на 31-годишна система, обхващаща територия с население от близо 400 милиона души и драстично повишила равнищата на търговията и перспективите за заетост в най-голямата колективна икономика в света.
Шенген е стожер на система, замислена да предотврати нови световни войни, но натискът, на който е подложена в последно време, не спира да нараства. Докато държавите от ЕС спореха как да овладеят миграционния поток миналата година, някои страни на изток издигнаха отново огради по границите си и извадиха наяве слабости на съюза.
Германската крайна десница настоява за затваряне на границите на Германия. Консерваторите на Меркел предлагат да бъдат създадени "транзитни зони" в пограничните райони, в които мигрантите да бъдат държани, докато се потвърди самоличността им, като по този начин по-лесно ще могат да бъдат задържани и лица, подлежащи на депортация, преди да бъдат връщани в родните си страни.
Атентаторът с камиона от Берлин Амри болезнено напомни как ислямски екстремисти използват отворените граници на Европа, за да атакуват принципите на толерантността, които тези отворени граници трябва да олицетворяват.
След като емигрира незаконно от Тунис през 2011 г., той е вкаран в затвора за опожаряване на център за задържане на мигранти в Италия. Когато излиза на свобода, опитите да бъде депортиран в родината му удрят на камък по бюрократични причини. Впоследствие заминава за Швейцария, а после и за Германия, където очевидно е попаднал под влиянието на радикална мрежа, за която се смята, че е извършвала вербовъчна дейност в полза на групировката "Ислямска държава".
Въпреки че в Германия молбата му за убежище е била отхвърлена миналото лято и той е бил определен като потенциална терористична заплаха, властите търпеливо са изчаквали колегите им в Тунис да издадат необходимите документи, за да бъде депортиран.
Точно когато процедурата по неговото връщане в родината му се е финализирала миналия понеделник, както се предполага, Амри е отвлякъл камиона и се е врязал с него в празничното множество на коледния базар в Берлин, убивайки 12 души и ранявайки десетки.
В продължение на три дни той се е изплъзвал на международната хайка за залавянето му, както изглежда, промъквайки се във Франция - вероятно с пистолет у себе си - а после и в Италия, преди да попадне на рутинната проверка в околностите на Милано, където загина при престрелка с полицията.
Германия, Франция и Италия не могат да обяснят как е избегнал полицейските мерки за залавянето му.
"Да се придвижиш от една страна в друга в Европа е лесно, особено за някого като Анис Амри, който е живеел в Европа от няколко години" и е знаел кои граници са лесни за преминаване", каза говорителят на туниското министерство на външните работи Бурауи Лимам.
Франция е поставена в най-неудобно положение. Мерките за сигурност там са изключително завишени поради действащото от миналата година извънредно положение, а и французите са изключително обезпокоени за сигурността във влаковете, след като американски пътници осуетиха атентат във влак от Амстердам за Париж през 2015 г.
Въпреки това президентът Франсоа Оланд е бил в алпийския град Шамбери същия ден, когато се предполага, че Амри е минал през гарата на това населено място на път за Италия, незабелязан нито от гранична охрана, нито от някого от антуража на държавния глава по сигурността.
На следващата сутрин, докато италианската полиция идентифицираше тялото на Амри, френският министър на вътрешните работи посети парижка гара, за да представи взетите крути мерки за сигурност в транспорта за празничните дни.
Френската крайна десница и консервативната опозиция заговориха за небрежност от страна на социалистическото правителство.
"Как е могъл този човек да влезе в Европа, без да бъде наблюдаван? Как е могло да допуснем той да се установи в Европа?", попита Ерик Сиоти, депутат от консервативната формация "Републиканците".
И което е по-лошо - това не става за пръв път.
Миналата година, часове след като екстремисти от "Ислямска държава" убиха 130 души на различни места в Париж, основният заподозрян Салах Абдеслам избяга в Белгия въпреки засилените проверки както на френската, така и на белгийската граница. На властите им отне четири месеца да го открият. Освен това Абдеслам, френски гражданин, е минал през италианското пристанище Бари по време на пътуване до Гърция през август 2015 г., няколко месеца преди атаката.
А през 2014 г. Мехди Немуш уби четири души в Еврейския музей в Брюксел, след което отишъл във Франция и пътувал до Марсилия, преди да бъде арестуван при полицейска проверка.
Сигурността и миграцията ще бъдат основни теми на изборите догодина в Германия, Франция и Холандия, три от държавите съоснователки на ЕС. А сходни страхове може да се превърнат в основен аргумент за искане на предсрочни избори от опозицията в Италия след неотдавнашната политическа криза.
Водачът на антиимигрантската италианска партия "Северна лига" Матео Салвини призова в събота за затваряне и засилен контрол на европейските граници след атентата в Берлин.
"Не искам да се стигне до още две-три кланета, преди Европа най-накрая да се събуди", каза той.
Един от кандидатите на вътрешните избори на френската левица следващия месец - Венсан Пейон, призова да бъдат въведени единни европейски правила за границите, отбраната и разузнаването. "В момента цяла Европа е атакувана", заяви той.
Крайнодясната партия "Национален фронт" на Льо Пен иска "Франция да си върне напълно своя суверенитет", което по-скоро изключва наднационални действия.
Сега, когато европейците пътуват за празниците и много от тях ще преминат през различни държавни граници, без никъде да им се налага да показват паспорт или да обменят валута, хората се питат: струва ли си всичко това?
/БТА/


authors:
Криси Табачка
Дек
По Публикацията Работи

title: Диктатори в световната мода: Том Форд

maintext:
Всеки може да стане дизайнер по всяко време при условие, че има страст и отдаденост, за да го направи. Дипломата не е имала значение, важен е бил ентусиазмът.
Том Форд, роден на 27 август 1961 година е американски филмов директор и моден дизайнер. Той прекарва ранните години от живота си в предградията на Хюстън и Сан Маркос.
Премества се в Мексико със семейството си и учи в гимназия St. Michael, след което се мести в Santa Fe Preparatory School. Когато Форд е на 16 години напуска Santa Fe и започва в колежа Bard.
Оттам отпада и се озовава в New York University, за да учи история на изкуството. След една година там прекратява, за да учи телевизионна реклама. В този момент се появява в 12 национални рекламни кампании едновременно.
Форд възобновява образованието си в Parsons, където учи интериорен дизайн и архитектура.
Вижте още за Том Форд в Tialoto.bg


authors:
Петя Славова
Дек
По Публикацията Работи

title: Само трима от Александровския военен хор не са били на борда

maintext:
Всички от състава на Александровския военен хор, с изключение на трима солисти, са били на борда на разбилия се в Сочи самолет Ту-154. Това заяви водещият солист на ансамбъла Вадим Ананиев, цитиран от ТАСС.
"Роди ми се бебе, в семейството имаме вече три малки деца. Отидох при ръководителя на ансамбъла и го помолих да остана. Освен това утре трябваше да има изпълнение и за това с мен решиха да останат и солистите Валерий Гава и Борис Дяков. А другите от хора заминаха", каза Ананиев, уточнявайки, че от оркестъра е трябвало да летят само свирещите на акордеон и балалайка.
Той каза също, че не разполага с точна информация дали е заминал и художественият ръководител Валерий Халилов, нито дали на борда е бил и балетният състав. "В момента не мога да кажа какво се е случило, аз като всички получавам информацията си от министерството на отбраната", заяви Ананиев, цитиран от БТА.
Според списъка с пътниците, публикуван от руското министерство на отбраната, на борда на самолета е имало 64 души от Александровския военен хор.
Говорителят на ведомството генерал-майор Игор Конашенков заяви, че то е изпратило четири кораба, пет хеликоптера и безпилотни летателни апарати на мястото на катастрофата и възнамерява да увеличи силите и техниката си в района.
Руското министерство на извънредните ситуации също заяви, че ще увеличи групировката си в района, като ще изпрати още три кораба, както и спасители и водолази.


authors:
Петя Славова
Дек
По Публикацията Работи

title: Сагата АЕЦ "Белене" отново се заплита

maintext:
2016 г. скоро ще бъде история. Вижте кои са най-значимите събития и тенденции от политическия и икономически живот в България и по света през последните 12 месеца в специалната секция на Investor.bg "Икономиката през 2016 г."
2016 година донесе развръзка по едно от ключовите дела за българската енергетика - за поръчаното оборудване за АЕЦ "Белене", но сагата около втората ядрена централа изглежда се заплита отново. И отново на дневен ред е строителството на втората ядрена. С консервирана от години площадка и морално остаряло оборудване обаче държавата едва ли ще има много шансове да получи добра оферта от потенциални инвеститори.
Проектът беше прекратен с решение на Народното събрание (по препоръка на Министерския съвет) през пролетта на 2012 година. Няколко месеца по-късно руската компания "Атомстройекспорт" вече е с иск срещу Националната електрическа компания (НЕК) на стойност около 1 млрд. евро.
Първоначално исканията на руската компания в иска пред арбитража, заведен през 2011 година, бяха на стойност 58 млн. евро. Тогава оплакванията бяха свързани единствено със забавянето на проекта. През 2012 година обаче "Атомстройекспорт" вече очаква от българската компания и да изплати поръчаното през 2006 година оборудване.
Четири години по-късно арбитражният съд се произнесе в полза на руската страна, но пък не и в пълния размер на поисканата сума, а за малко над 601 млн. евро. Така на НЕК натежават още над 1,2 млрд. лева задължения, свързани с водената от държавата политика в енергийната сфера. Компанията получи заем от държавния бюджет, за да плати на "Атомстройекспорт".
Решението по иска е факт, но неяснотите около централата остават и са обект на разследване от прокуратурата.
Скоростно, буквално за броени дни, бяха повдигнати няколко обвинения по казуса "Белене".
На първо място - срещу двама бивши директори Любомир Велков и Мардик Папазян. След това дойде ред и на трима бивши министри на енергетиката.
Всичките те са свързани с безстопанственост, от която НЕК е загубила милиони, но не касаят самото оборуднане, за което страната беше осъдена да плати.
Енергийният министър Теменужка Петкова показа и документи, според които Мардик Папазян и Любомир Велков са поръчали ядрените блокове без решение на Управителния съвет на НЕК, без въобще да има сключен договор за строителство и инженеринг на централата.
След арбитражното решение НЕК вече се изплати на руската страна и сега отново на дневен ред е дали България ще има втора ядрена електроцентрала.
Отговорът не е еднозначен. На първо място защото липсва цялостна стратегия за развитието на ядрената енергетика, а и на енергийния ни сектор като цяло. Така е трудно да се даде отговор за икономическата обосновка на проекта, ще има ли нужда страната от нови мощности и кога. А тъй като България вече е част от единен пазар, трябва отговор и на въпроса ще има ли нужда регионът от още енергийни мощности.
Вижте още по темата в Investor.bg


authors:
Петя Славова
Дек
По Публикацията Работи

title: Бог живее в Брюксел, според "Съвсем нов завет"

maintext:
Често Господ бива критикуван от човечеството, че го е изоставил. Но какво става, ако това наистина е така, решава да провери Жако Ван Дормел с филма си "Съвсем нов завет".
Режисьорът придава плът и кръв на Бог като го "затваря" да живее в апартамент в Брюксел. А там той си има покорна съпруга и не толкова послушна 10-годишна дъщеря Еа, която решава да поеме щафетата от баща си и да господства. Първото й "творение" има за цел да предаде нов смисъл на живота.
Жако Ван Дормел пречупва религията през комичен фокус, в който се опитва да свали морално-етичните табута, които разпалват години наред религиозни войни. Историята, която се развива в миналото, настоящето и бъдещето доближава човека до Бог в буквалния и преносния смисъл.
Дормел ни предлага да погледнем към Всевишния под друг ъгъл, предоставяйки пъстра гама от жанрово изразяване. От една страна религията е поставена под въпрос, а от друга стои доказателството за крещяща нужда на хората от чудеса и вяра.
Всички актьори във филма са белгийци с изключение на звездата Катрин Деньов. Продукцията печели 4 награди от 6 номинации в белгийската филмова церемония 6th Magritte Awards, включително за "Най-добър филм" и "Най-добър режисьор" за Жако Ван Дормел.
Гледайте "Съвсем нов завет" на 20 декември от 22:10 часа по телевизия Bulgaria ON AIR.


authors:
Петя Славова
Обновена
Дек
По Публикацията Работи

title: Холивудската актриса За За Габор почина

maintext:
Холивудската звезда от унгарски произход За За Габор почина от сърдечен удар на 99 години, предаде Франс прес, като цитира деветия й съпруг - принц Фредерик фон Анхалт.
Той каза, че актрисата е починала в дома си, заобиколена от семейството и приятелите си.
Кариерата на Габор започва през 50-те години с филмите "Мулен руж", "Лили", "Орсън Уелс", "Допир до злото".
Тя е говорила английски със силен акцент и често е играла самата себе си, припомня БТА. През последните години здравето й е било влошено.
През 2002 г. преживяла автомобилна катастрофа, през 2010 г. счупила бедрена кост и след това била оперирана няколко пъти.


authors:
Петя Славова
Дек
По Публикацията Работи

description: САЩ може да наложат санкции, които

title: САЩ: Русия може да очаква тежки санкции!

maintext:
САЩ може да наложат санкции, които "сериозно да засегнат Русия, особено (президента Владимир) Путин като физическо лице", каза днес американският сенатор Линдзи Греъм, цитиран от Асошиейтед прес.
Греъм, който тази седмица е на посещение в Естония, Латвия и Литва заедно със своите колеги от Сената Джон Маккейн и Ейми Клоубъшар, заяви, че Конгресът на САЩ ще разследва руската намеса в американските избори, но не даде подробности за евентуални санкции.
По думите му "Русия се опитва да пречупи гръбнака на демокрациите по целия свят". Според него Латвия непрестанно е подложена на "руска агресия и намеса". Той каза на пресконференция, че "вече е време Русия да разбере - стига толкова".
Маккейн определи поведението на Русия като неприемливо, посочва БТА. Маккейн увери латвийския министър на отбраната Раймондс Бергманис, че САЩ ще продължат да помагат на Латвия за укрепване на отбранителните й способности, отбелязва ТАСС.
"Сенатор Маккейн изрази убеждение, че САЩ в качеството си на стратегически партньор ще продължат да укрепват отбраната на Латвия", заяви латвийското министерство на отбраната.
Според Бергманис приетият от Латвия бюджет за 2017 г. показва, че страната се движи по пътя на укрепване на своите отбранителни способности.
Тримата американски сенатори пристигнаха днес на двудневно посещение в Латвия. Програмата им включва срещи с президента Раймондс Вейонис, външния министър Едгарс Ринкевич и председателя на парламента Инара Мурниеце.
В същото време Русия обеща да предприеме ответни мерки срещу Вашингтон, ако й бъдат наложени нови икономически санкции, предаде Ройтерс.
"За да сме честни, сме уморени от лъжите за "руски хакери", които в САЩ се сипят от най-високи места", заяви говорителката на руското външно министерство Мария Захарова. Тя определи данните за нови санкции като "провокация, насочвана от Белия дом".
"Администрацията на Барак Обама лансира тази дезинформация още преди половин година в опит да подкрепи удобния за нея кандидат на президентските избори и след като не успя да постигне желаното, търси оправдание за собствения си провал и с удвоена сила си го изкарва на руско-американските отношения", добави Захарова, цитирана от ТАСС.


authors:
Веселина Йорданова
Дек
Автор

description: Казано съвсем (не)скромно,

title: "Без будилник": 366 дни приключения

maintext:
Казано съвсем (не)скромно, "Без будилник" изпраща творческа и плодотворна година. В края й нека си припомним какво ни донесе 2016-а!
През 2016 година пътувахме немалко. Започнахме с визита в Кения, а към края й стигнахме до екзотичния Занзибар и попаднахме в съвсем друг свят.
Бяхме на планина - в Рила, Стара планина, Странджа, Родопите... Колкото и да описваме красотата им, все ще е малко, колкото и да се стараем да ги опознаваме - никога няма да е достатъчно.
Опознахме селския туризъм и се завърнахме към корените си. Стигнахме и до морето - в Гърция, в Турция.
Приключенският ни дух ни отведе даже в пещерите.
Обиколихме Балканите и избрахме да разпуснем на място "по италиански".
Бяхме в Санкт Петербург, Барселона, Букурещ, Брюж... Карахме сърф на Гьокчеада.
Разказахме ви и какво е да отвориш сърцето си за другите. Да подчиниш живота си на кауза не е лесно, но пък си заслужава.
Запознахме ви и с най-известната пътешественичка тази година - котката Хайди, която обикаля България заедно със стопанина си.
Не забравихме и най-малките - от съвети за храненето, до детските играчки и как да запалим децата си по технологиите.
Верни на правилото, че движението е живот, тази година се опитахме да ви представим по-малко популярни у нас бойни изкуства и техники.
Разказахме ви за руската система Сварга, в която ключови са дихателните техники, работата със съзнание и подсъзнание, взаимодействието със съзнанието на противника.
Бразилия дойде у нас със своята капоейра, която съчетава движения от източните бойни изкуства с елементи на музика, танц, акробатика.
Хапкидо ни зареди с динамика и ни даде хоризонт от безкрайни възможности, а кумдо ни показа изкуството за боравене с меч.
Видяхме как живеят активни младежи на 80 и се убедихме, че за танците също няма възраст.
Дадохме ви идеи за подаръци - от дърво, от порцелан. А също и как да си направите вкусен и здравословен десерт, да се разкрасите в домашни условия, дори да си направите ... сапун.
А догодина? Ами продължаваме - с нови вдъхновения и към нови върхове! Да е честита 2017-а и до нови срещи!


authors:
Елка Василева
Дек
По Публикацията Работи

title: Ден на траур в Русия за жертвите на самолетната катастрофа

maintext:
В Русия днес е ден на траур за жертвите на самолетната катастрофа край Сочи, в която загинаха 92 души.
Сред тях бяха над 60 души от военния хор "Александров", военни, журналисти и известна правозащитничка.
Засега няма никакви данни, че може да става дума за терористичен акт. Следствието не разглежда версията за атентат като основна.
Самолетът е излетял от военното летище "Чкаловски", където пътниците и багажът са били внимателно проверени. Планирано е било да се кацне за допълнително зареждане с гориво в Моздок, Северна Осетия, но заради метеорологичните условия това е станало в Адлер, в района на Сочи, тоест предварително не е било известно, че самолетът ще дозареди в Сочи, обясни източник на ТАСС.
След пристигане в Адлер самолетът е бил под охрана. Качвали са се само двама граничари и един митничар, а от самолета е излизал само щурманът, за да проконтролира зареждането. В самолета не е била качвана храна, а дозареждането е било извършено от щатен персонал.
Самолетът изчезна от радарите две минути, след като излетя от Адлер.
Повече от 3500 души, много кораби, хеликоптери и подводни апарати участват в мащабно издирване на останки от самолета и тела на загинали.


title: Съветите на Аврам за перфектната грижа на дълга коса

maintext:
Открихте ли каква прическа отива на различните форми лице? Ако не сте, можете да видите тук, а ние продължаваме с поредицата видеа от проекта "Месец на... Аврам Големечков".
Днешното видео ще разкрие тайните и триковете на най-желаната от жените дълга коса.
Красивата дължина определено не изисква само време за растеж на косъма, но и поддръжка, която да го направи здрав, блестящ и да осигури плътност.
Аврам Големечков е добре познат на публиката със своите кулинарни умения, но има нещо, с което се справя още по-добре – коафьорството.
Той е първият българин, който бе избран и взе участие в престижния световен конкурс Alternative Hair Show в категория "Cut & Colour".
Съвсем наскоро Големечков откри собствения си салон „Ателие за красота“, където развива своите професионални умения в сферата на красотата.
Как да се грижим за нея, каква поддръжка е необходима, какви продукти да използваме, какви терапии са подходящи и как да мием правилно дългата коса?
Вижте във видеото на Tialoto.bg


authors:
Петя Славова
Дек
По Публикацията Работи

description: Филмът

title: "Rogue One: История от Междузвездни войни" превзе САЩ

maintext:
Филмът "Rogue One: История от Междузвездни войни" очаквано оглави бокс-офис класацията на Северна Америка с приходи, надхвърлящи прогнозираните от наблюдателите, предадоха световните информационни агенции.
При очаквани печалби от около 130 милиона долара в домашния бокс-офис, лентата реализира внушителните 155 милиона долара от продажбата на билети в киносалоните на САЩ и Канада през дебютния си уикенд по кината. Това е вторият най-касов дебют за филм, излязъл на екран през декември.
Рекордът по този показател се държи от "Междузвездни войни: Силата се пробужда". През дебютния си уикенд по кината миналата година седмият епизод от култовата космическа сага реализира печалби от 247,9 милиона долара, пише БТА.
Глобалните печалби за "Rogue One: История от Междузвездни войни" от порядъка на над 290 милиона долара съответстват на прогнозите на наблюдателите.
На далечното второ място в бокс-офиса на Северна Америка е анимацията "Смелата Ваяна" с 11,7 милиона долара. С 8,4 милиона долара следва комедията "Коледно парти" с Дженифър Анистън.
Четвърта и пета позиция в класацията заемат филмите "Косвена красота" с Уил Смит и "Фантастични животни и къде да ги намерим" с Еди Редмейн. Приходите от продажбата на билети за двете ленти през уикенда в киносалоните на САЩ и Канада възлизат съответно на 7 милиона долара и 5 милиона долара.


authors:
Петя Славова
Дек
По Публикацията Работи

title: Почина Ивелина - жената, чиято история трогна България

maintext:
Ивелина Драгнева не успя да се пребори с коварно онкологично заболяване и си отиде от този свят. Историята й трогна цяла България, след като стана ясно, че за нея се грижи сама дъщеря й Стела. Двете разчитаха на нищожната пенсия, отпусната по болест на 42-годишната жена и детските на момичето. 17-годишната Стела беше принудена да учи по индивидуална програма, за да бъде непрекъснато до майка си, припомня БНТ.
"Здравейте, скъпи приятели, близки или непознати, които се включихте в кампанията в помощ на болната от рак Ивелина Драгнева и на нейната дъщеря Стела. Всички заедно направихме не малко, но понякога съдбата предприема други ходове, които не зависят от човешките ни желания.
Още по темата Момиче гледа само майка си, болна от рак. Тя: Не платиш ли, умираш! 15 дек 2016 12:14 84
Ивелина Драгнева почина и пиша това по молба на Стела - благодарност към всички добри хора за огромната финансова и морална подкрепа в тяхната трудна битка. Обявяваме по молба на момичето кампанията за прекратена. Моля, нека да уважим скръбта на Стела и брат й", пише в съобщение, публикувано във варненски сайт.
В подкрепа на Ивелина се включиха много хора от различни краища на България, включително наши зрители, които веднага подадоха ръка след излъчения репортаж.
Стела и майка й живеят в сутерен под наем в центъра на Варна, който плащат роднини. Бащата ги е оставил много отдавна и двете живеят с мизерната пенсия на майката и детските на момичето. Стела учи в гимназията по текстил и моден дизайн във Варна, но вече по индивидуален план, за да бъде близо до майка си. Заради тежкото заболяване Ивелина е била инвалид първа група с 267 лв. пенсия.
Екипът на Dnes.bg изказва съболезнования към близките!


authors:
Михаела Лазарова
Дек
Автор

title: Секс ролеви игри за новогодишната нощ

maintext:
Помните ли онази серия на „Сексът и градът“, когато Саманта Джоунс разиграваше разнообразни ролеви секс игри с приятеля си Смит? Те не се ограничаваха да разгръщат своите истории само в спалнята. Започваха в бара и свършваха където фантазията ги отведе. За да бъде празничната ви нощ наистина забавна и различна, споделяме няколко идеи за ролеви секс игри.
Закъснелият Дядо Коледа
Независимо дали сте били добро или лошо момиче тази година, вие ще искате да получите своя подарък. Разиграйте любовна сцена, в която Дядо Коледа е позакъснял с изненадата към вас.
Партньорът ви може да облече тематичен червен костюм или да бъде само по празнично бельо. Сега е ваш ред да покажете колко добро или лошо момиче сте в зависимост от това какво се изисква, за да получите подаръка си.
Доставчикът на пица
Какво е празнично парти без пица? За тази ролева секс игра, партньорът ви трябва да влезе в ролята на доставчика. Внезапно се оказва, че той е объркал поръчката ви или тя се е забавила повече от очакваното. Сега е ваш ред да помислите и да изискате от него да ви компенсира.
Повече по темата може да прочетете в Az-jenata.bg


title: Три от четири гръцки фирми в България са фантоми

maintext:
Само три хиляди от общо 14 хиляди гръцки компании, основани в България, развиват дейност, съобщава електронното издание на гръцкия в. "Катимерини", позовавайки се на проучване на университета в Бристол.
Изнасянето на гръцките фирми към България започва няколко години преди кризата през 2008 г. и достига своя пик след влизането на Гърция в спасителните програми.
През 90-те години на миналия век навлизането на гръцки банки и строителни компании на българския пазар представлява експанзия и инвестиции в растяща икономика. Днес на изнасянето на местни фирми през северната граница на страната се гледа като на "икономически отлив", посочва изданието.
Много от компаниите, отворени от гърци в България, са създадени с цел да се избегнат данъците в Гърция, а не само да се облагодетелстват от по-ниския корпоративен данък в съседната държава. Например превозно средство, което е регистрирано на компания в София, може да се движи в Гърция, без да плаща пътен данък.
Според проучването на университета в Бристол гръцките фирми в България са достигнали 14 хиляди от хиляда през 2006 г. В действителност само около една четвърт от тях развиват дейност.
67 на сто от гръцките бизнесмени, които работят в България, казват, че главната причина, поради която са се преместили, е, за да може бизнесът им да оцелее.
"Аз затворих семейния ни бизнес, който беше продажба на гуми в Солун. През 2012 г. започнах да развивам търговска дейност в Петрич", казва гръцки бизнесмен, цитиран от БТА.
Друг добавя, че в последните години са прокарани над 800 закона, свързани с данъчното облагане. "Държавата нито подкрепя, нито защитава бизнеса", отбелязва той.


title: Тръмп ще отмени до 70% от указите на Обама

maintext:
Новоизбраният президент на САЩ Доналд Тръмп ще отмени 60 до 70 на сто от указите на своя предшественик Барак Обама, след като встъпи в длъжност на 20 януари, заяви съветник на Тръмп, цитиран от ТАСС.
"Смятам, че президентът Обама започва да разбира, че наследството му започва да се свива като надуваема кукла, въздухът от която изтича", заяви Нют Гингрич, съветник на новоизбрания президент.
60 до 70 на сто от указите на Обама ще бъдат анулирани от Тръмп, добави Гингрич пред телевизия "Фокс нюз". Той изрази увереност, че с помощта на умели юристи Тръмп ще успее да постигне отмяната или забавяне на влизането в сила дори на тези укази на Обама, които не подлежат на преразглеждане или анулиране.
По-рано Джейсън Милър, който беше избран в четвъртък за директор на комуникациите на Белия дом при администрацията на Тръмп, обяви, че се отказва от поста, за да посвети повече време на семейството си, предаде Франс прес.
"След като изкарах последната седмица със семейството си, най-дългият период с тях от март 2015 г., е ясно, че в момента те трябва да бъдат мой първи приоритет", заяви 41-годишният Милър, който се очаква скоро да стане баща за втори път. Той подчерта, че това не е добър момент да започва толкова отговорна работа като директор на комуникациите на Белия дом. Вместо него постът ще бъде зает от Шон Спайсър, един от сегашните говорители на Тръмп.
/БТА/


authors:
Теодора Драгоева
Дек
По Публикацията Работи

title: Братът на Миранда Кер сe омъжи за партньора си

maintext:
По-малкият брат на Миранда Кер – Мат, сключи еднополов брак с дългогодишния си партньор Джеймс Райт.
Майката на австралийския супермодел – Тереза Кер, каза пред вестник The Daily Telegraph, че е много горда със сина си и новия му съпруг, защото те са я научили какво е наистина голяма любов.
Самата 33-годишна Миранда е имала официална роля в церемонията, която се е състояла в долината Хънтър, като е била една от шаферките.
Бившата съпруга на Орландо Блум е била придружена на сватбата от своя годеник – 26-годишният милиардер Евън Шпигел, основател на Snapchat.
Неотдавна Кер каза в интервю, че подкрепя еднополовите бракове, защото има брат хомосексуалист.
Още новини за звезди четете в Tialoto.bg


authors:
Бойчо Попов
Дек
По Публикацията Работи

title: Uber продължава да "гори" пари

maintext:
Въпреки че компанията за споделено пътуване Uber Technologies излезе от китайския пазар, финансовата ѝ загуба продължава да привлича вниманието. За първите девет месеца на годината загубата е достигнала 2,2 млрд. долара, твърди източник, запознат с въпроса. През третото тримесечие Uber е загубила повече от 800 млн. долара, като се изключат китайските ѝ операции, предава Bloomberg.
Същевременно приходите на компанията продължават да растат, дори и след като тя излезе от най-населената страна в света. Uber е генерирала 3,76 млрд. долара нетни приходи за първите девет месеца на 2016 г. и те са на път да надминат 5,5 млрд. долара през тази година, твърди източникът, пожелал анонимност.
Uber не коментираше финансовото си представяне, дори и когато оценката ѝ нарасна до 69 млрд. долара, което я направи по-високо оценена на хартия от General Motors и Twitter взети заедно.
Резервациите на Uber са достигнали 5,4 млрд. долара през третото тримесечие, което представлява увеличение от 5-те млрд. долара през второто тримесечие и от 3,8 млрд. долара за първото, коментира източникът.
Забавянето на ръста на резервациите на Uber поне отчасти може да се обясни с решението на компанията да напусне Китай. На 1 август Uber обяви, че е сключила споразумение с Didi Chuxing да напусне този пазар в замяна на 17,5% от китайската компания. Като част от сделката Didi инвестира 1 млрд. долара в Uber.
Финансовите резултати на компанията за третото тримесечие не включват бизнеса ѝ в Китай, който обаче беше включен в отчетите ѝ за предходните тримесечия.
Нетните приходи - средствата, които Uber генерира, след като плати на шофьорите - възлизат на 1,7 млрд. долара през третото тримесечие, нараствайки от 1,1 млрд. долара през второто тримесечие и от 960 млн. долара през първото, твърди източникът.
Финансовите резултати на Uber се появяват от различни места. Данните за третото тримесечие бяха обявени по-рано от технологичния уебсайт The Information. Преди това Bloomberg писа за представянето ѝ през първата половина на годината. Един от говорителите на компанията отказва да коментира въпроса.
Твърди се, че през миналата година Uber е загубила поне 2 млрд., долара и е на път да загуби поне 3 млрд. долара през тази година. Това са груби данни, които могат да подценяват колко точно пари губи Uber и не включват лихви и данъци.
Ето какво знаем със сигурност: Загубата на Uber през първото тримесечие на тази година беше около 580 млн. долара според източника. До края на второто тримесечие загубата значително надмина 800 млн. долара, като бизнесът в Китай влизаше в тези сметки. Тези данни вероятно са още по-големи.
Дори на вътрешния си пазар в САЩ Uber продължава да губи пари. След като успя да генерира малка печалба през първото тримесечие на тази година, компанията загуби 100 млн. долара в САЩ през второто. Загубата е нараснала през третото, твърди източникът. Lyft, най-големият конкурент на Uber в САЩ, обеща на инвеститорите, че ще запази загубата си под 150 млн. долара на тримесечие.
Още подобни новини четете в Investor.bg


title: Рецептата Dnes: Пълнен патладжан

maintext:
Обикновено Бъдни вечер и Коледа са изключително наситени празници по отношение на храна и вкусни ястия.
По този повод може би е добре да обърнем внимание малко на по-леките основни ястия и да си дадем малко почивка.
За целта днес ще ви представим начин да си приготвите вкусен пълнен патладжан.
Ще ви бъдат необходими:
4 до 8 патладжана
230 г говеждо месо
1 връзка пресен магданоз
2 домата
1 малка глава лук
2 скилидки чесън
7 с. л. растително масло
1 с. л. доматено пюре
Подправки
Чили и сол
Как да приготвите пълнения патладжан – вижте във видеото в Tialoto.bg


title: 8 души загинаха след експлозия във фабрика за фойерверки

maintext:
Най-малко осем души са загинали или са в неизвестност след експлозия във фабрика за фойерверки в Китай, съобщиха китайските държавни медии, цитирани от ДПА.
Шестнадесет души са пострадали, един от които тежко.
Експлозията е избухнала вчера следобед в град Янцзъхъ, на около 180 км от Пекин.


authors:
Камелия Цветанова
Дек
По Публикацията Работи

title: Пекин си строи първата междурегионална линия на метрото

maintext:
Градските власти на Пекин започнаха изпълнението на проект за строителство на 22-ата линия на столичното метро, която ще съедини мегаполиса с град Санхъ в съседната провинция Хъбей, предаде агенция Синхуа.
Дължината на линията, по която ще има девет станции, е 54,3 километра. По нея ще се движат влакове със скорост до 160 километра в час.
Пътуването от единия до другия край на новата линия ще трае около 40 минути. Очаква се обектът да бъде пуснат в експлоатация през 2020 година.
Пекинското метро работи от 1969 година и е второто в света по дължина на линиите, отстъпвайки само на шанхайското, простиращи се на над 550 километра. Всеки ден от услугите на столичното метро се възползват близо 8,5 милиона души.
Очаква се, че към 2020 година общата дължина на линиите на пекинското метро ще превишава 1000 километра, а от тях 300 километра ще бъдат напълно автоматизирани.


authors:
Петя Славова
Дек
По Публикацията Работи

description: Бойци на

title: ИД разпъна на кръст мъж в сирийския град Ракка

maintext:
Бойци на "Ислямска държава" са екзекутирали и разпънали на кръст мъж в сирийския град Ракка по обвинение, че е извозвал цивилни на места извън контрола на терористичната организация, съобщи "Фокус", позовавайки се на AhlulBayt.
Шофьорът на камион Абдулкарим ал Хасан е бил арестуван от "Ислямска държава" в полунощ на четвъртък, след като се е опитал да извози три семейства извън Ракка.
"Ал Хасан бе заловен край западния изход на Ракка. Той криеше три семейства в камиона си и явно се е опивал да ги докара до позициите на сирийската армия", заяви местния медиен активист Мухамад Мурдам.
Шериатският съд на Ракка е решил да екзекутира и разпъне на кръст нарушителя по обвинения за предателство и вероотстъпничество.
Пред стотици местни жители Ал Хасан е бил разстрелян, а тялото му е било разпънато на кръст.


authors:
Боряна Павлова
Дек
По Публикацията Работи

title: Баба даде 5 200 лева капаро за климатици

maintext:
82-годишна жена от Петрич е станала жертва на телефонна измама за 5 200 лв., съобщиха от МВР Благоевград.
Вчера жената дала сигнал в местната полиция за случката. Обяснила, че около 09:30 часа същия ден получила телефонно обаждане от мъж, който се представил за сина й, като поискал да събере всички налични пари в жилището си, за да плати капаро за климатици.
Жената е предала сумата от около 5 200 лева на непознат за нея мъж. За случая е уведомена Районна прокуратура-Петрич.


title: Русия пусна в експлоатация газопровод до Крим

maintext:
Русия пусна днес в експлоатация тръбопровод, пренасящ руски газ до Крим, предадоха Ройтерс и ТАСС.
Президентът Владимир Путин приветства задействането на съоръжението като стъпка, която ще засили икономическия растеж на полуострова, анексиран от Москва през 2014 година.
"Това е още едно много важно решение за развитието на Крим в дългосрочна перспектива", заяви Путин, който наблюдава пускането на газопровода чрез видео връзка.
Москва строи също мост за автомобили и жп превози, който да свърже полуострова с континенталната част на Русия, припомня Ройтерс.
/БТА/


authors:
Камелия Цветанова
Обновена
Дек
По Публикацията Работи

title: Иванчева стана кмет на "Младост" и я пратиха на прокурор

maintext:
Има законови проблеми с легитимността на кмета на район "Младост" Десислава Иванчева.
Лидерът на протестите срещу застрояването на зелени площи Иванчева събра разгромяващата подкрепа на 59.82% от гласувалите на извънредните избори за районен кмет срещу кандидата на ГЕРБ Мария Илиева.
Сега се оказа обаче, че в законоустановения срок не е подадено заявление в Търговския регистър към "Агенцията по вписвания" за това, че Десислава Иванчева е развивала търговска дейност и че е започнала процедура по прехвърляне на дружествени дялове на друг собственик, съобщи шефът на Столичния общински съвет Елен Герджиков.
Той обясни, че има задължение за подаване на такова заявление до председателя на СОС и до Общинската избирателна комисия.
"Мога да кажа със сигурност, че в законоустановения срок, който е 14 декември, аз не съм получавал такова заявление. Получих го едва вчера", увери Герджиков.
Той представи Указания на Агенцията по вписвания с днешна дата, според които няма данни за прехвърляне на собственост на 22 ноември, когато се твърди че е направено прехвърлянето в Нотариалната камара.
"Това означава, че става въпрос за фалшификация и за опит за заблуждаване на Агенцията по вписвания, че тогава е направен договорът за прехвърляне. Реално обаче такъв договор е направен чак днес - на 22 декември 2016 г.", посочи Герджиков.
В Указанията на Агенцията по вписванията е посочено, че е налице несъответствие в данните на предоставения документ и информацията в Нотариалната камара.
"Общинската избирателна комисия има едномесечен срок да реши казуса, но и прокуратурата трябва да бъде сезирана, защото става въпрос за фалшифициране на документ", обобщи Елен Герджиков.


authors:
Василия Пейчева
Дек
По Публикацията Работи

title: Охранителят, намушкал младеж в мола, остава в ареста

maintext:
31-годишният Пламен Христов, който в петък намушка младеж след кражба в столичен мол, остава в ареста. Това реши съдия Стефан Милев от СГС, пише "24 часа".
Той посочи, че кражбата на пуловер от страна на пострадалия Робърт Алау и приятелката му Катрин Иванова е безспорна. Гардът обаче не действал, за да я предотврати, а като форма на наказание.
Той измъкнал Алау от друг магазин и го вкарал в пробната на охранявания от него обект. Там започнал да го удря с юмруци, посочи Милев.
Тогава Алау взел стол и ударил Петров по главата. Заради удара гардът извадил нож и започнал да ръга съперника си.
Адвокатката на Христов - Милена Калчева, посочи в съда, че Алау е с няколко криминални регистрации - за унищожаване на чуждо имущество, продажба на наркотици и кражба, извършена преди няколко дни - на 9-ти декември.
Решението на съда не е окончателно. Христов може да обжалва на 3-ти януари пред Софийския апелативен съд.


title: Съдът поряза по-високите местни налози в Перник

maintext:
Пернишкият административен съд отмени изцяло наредбата за определянето и администрирането на местните такси и цени на услуги на територията на община Перник, според която местните налози поскъпват от началото на следващата година.
Местният парламент прие скок на таксите, които събира администрацията заради лошото икономическо състояние на общината.
Според магистратите наредбата е незаконосъобразна, Общинският съвет има право да определя размера на местните такси и цени на услуги, но не и да въвежда нови видове местни такси, които не са определени със закон, съобщиха от съда.
Предвидената такса за детските ясли и градини, която се заплаща дори в случаите, когато детето не е посещавало детска градина влиза в пряко противоречие със закона.
От приложените мотиви към изготвения проект за нова наредба не става ясно кои обществено икономически отношения са мотивирали изработването на нов нормативен акт, смятат магистратите.
Според тях липсва финансова обосновка от страна на общината.
Твърдението, че таксите и цените на услугите не са се променяли от 2009 г. не е достатъчно, се посочва още в съдебното решение.
Завишаването на цените, предоставяни от местната администрация е непопулярна мярка и още по- важно е обществеността да бъде наясно защо и по какви критерии се завишават дължимите плащания, постановява Пернишкият административен съд.
Решението подлежи на обжалване пред Върховен административен съд.


authors:
Никола Димитров
Дек
Автор

title: Разкритие: 400 сметки с кеш за терористите

maintext:
400 сметки, които се ползват за финансиране на терористични дейности, са засекли властите в Белгия от 2015 г насам. В тях има около 10 милиона евро, съобщават местните издания днес.
Парите са установени от службите, занимаващи се с разследването на прането за пари и вече са докладвани на прокуратурата.
Сумата, която се смята, че е обект на престъпление, възлиза на 9,9 милиона евро и е три пъти по-голяма от идентифицираната миналата година, съобщават медиите. Смята се, че тя е директно свързана с терористична дейност.
Успехът на белгийците се отчита като резултат от по-доброто сътрудничество с банките, което позволява на службите отблизо да следят трансфери и да ги съотнасят към движенията на евентуални ислямисти.
Сред титулярите на засечените сметки има неправителствени организации, управлявани от хора, за които се смята, че наемат бойци за джихадистите в Сирия.
Преди седмица британски съд постанови затвор за един белгийски и за един британски гражданин, които са предали 3500 евро в брой на Мохамед Абрини, идентифициран като третия атентатор от летището в Брюксел през март и заподозрян в съучастие в кървавите нападения в Париж миналия ноември.
За разлика от Великобритания обаче в Белгия все още не е възможно службите да разкриват пред банкерите, че става дума за разследване за терористична дейност, когато искат информация за банкови депозити. Затова пък трезорите имат право да сканират клиентите си чрез списъците с лицата, срещу които са наложени европейски санкции и които са публични.
Междувременно Европейската комисия предложи промени в режима за пренос на ценности в ЕС, който да позволи по-ефективна борба с прането на пари и финансирането на тероризма.
Таванът на сумата в брой, която може да се пренася през граница, без да се декларира, остава €10 000, но властите могат да правят проверки и да търсят обяснения за произхода на парите, дори лимитът да не е надвишен. Условието е да има подозрение за извършване на престъпна дейност.
Предлага се в дефиницията за "пари в брой" да се включат и предплатени банкови карти, които не са свързани с банкова сметка, както и ценности с висока стойност, например златни слитъци, борсови акции и дялове и пътнически чекове.
Ще се следи по-отблизо и съдържанието на колетни пратки и на товари, оценени като "ценни", чиято стойност надхвърля €10 000.
Причината за разширяването на определенията са разкритията, направени от френската полиция на летище "Роаси" край Париж през 2015 г, когато злато на стойност €9,2 млн евро беше разкрито случайно при разследване. То не е било декларирано, тъй като според сегашните правила златните слитъци не подлежат на задължително обявяване при влизане или при напускане на ЕС.
Предвижда се още взаимно признаване на решенията за замразяване и конфискация на активи от престъпна дейност. Това означава, че ако властите на една държава членка са издали подобно решение към определено лице, то ще важи за собствеността му на цялата територия на Съюза.
Когато престъпникът е избягал или е починал, правилата за трансгранично признаване на решенията за конфискация ще се разпростират и върху свързани с него лица като деца и съпрузи.
Европейската комисия е заложила и разпоредба, според която при конфискация на активи в държава, различна от тази, в която е издадено разрешението за отнемане, правото на обезщетение на жертвите или пострадалите от престъплението ще има предимство пред интереса на изпълняващата и на издаващата решението държава.


authors:
Мария Нестерова
Дек
По Публикацията Работи

title: -62 градуса в Сибир! А руснаците? Те си правят селфита!

maintext:
През отиващата си седмица температурите в Сибир бяха рекордно ниски. Термометърът удари -62 градуса.
При тези условия такситата вдигнаха цените си тройно - и заради търсенето, и заради трудностите да се подкара кола на такова време.
Кадри, публикувани от жители в районите, показват, че дори животни като конете и елените, са приютени по входовете на жилищните блокове.
За младите мъже и жени времето пък даде повод за нова мода - селфита! Жените не сложиха спирали по очите си - просто няма нужда. А брадите на мъжете станаха като на Дядо Коледа, буквално. Вижте!


authors:
Анисия Иванова
Обновена
Дек
По Публикацията Работи

title: ГДБОП спря сделка с дрога за над 248 000 лв.

maintext:
ГДБОП предотврати сделка с над 8 кг амфетамин. Задържани са трима мъже, на които са повдигнати обвинения за притежание и разпространение на високорискови наркотични вещества, съобщиха от МВР.
В резултат на извършено от отдел "Наркотици" в ГДБОП разследване, продължило над месец и половина, мъжете са арестувани в района на автомагистрала "Тракия" край Пловдив в момент на подготовка на сделка за над 8 кг амфетамин. Стойността на намерената и иззета дрога възлиза на над 248 000 лева.
Вчера в София по същото дело е бил задържан и 49-годишен мъж, съпричастен към извършеното престъпление. В дома му са били открити и иззети малко количество кокаин и "мостри" на таблетки амфетамин.
Към момента той е задържан по реда на Закона за МВР за срок 24 часа. Предстои спрямо него да бъдат повдигнати обвинения и да бъде поискано налагане на мярка за неотклонение "задържане под стража".
Операцията е извършена от служители на ГДБОП и полицаи от отдел "Криминална полиция" при ОДМВР-Пловдив и е реализирана под ръководството на Окръжната прокуратура в Пловдив.


description: Дунав завърши с победа годината в А група


description: Цвети Стоянова: Благодаря на лекарите за най-скъпия подарък - живота


description: Отлична новина! Русе приема световното по волейбол за мъже!


description: Обясниха защо Русе бе избран за домакин на световното по волейбол


description: Наш играч се изцепи: Бербатов е готов да ми стане съотборник

title: Бербатов е готов да ми стане съотборник


description: Ясен Петров отново подписа с отбор от Китай


description: Пълен малоумник! Вижте как звезда от Серия А едва не осакатява невръстния си син


description: Няма мърдане! Победителят от Кличко-Джошуа ще трябва да се бие с Кобрата


description: Пиронкова запази позицията си в световната ранглиста


description: Безспорно! Дунав бе хитът на есенния полусезон


description: Цвети Пиронкова не пропусна да поздрави своите почитатели за Коледа


description: Нов мач на Кубрат Пулев пред родна публика


description: Стряскащи цифри за посещаемостта на мачовете в Първа лига


description: Сватбата на наш национал събра футболния елит на страната


description: Още силни тенисисти се включват в турнира в София, вижте всички участници


description: Дунав с първо ново зимно попълнение

title: Дунав с първо ново зимно попълнение


description: Ромски футболни хулигани помляха спортна зала по време на мач


description: Борци пребиха племенника на Георги Донков


authors: Йоана Атанасова

title: Успешни инвеститори ще обсъдят състоянието на предприемачеството в България

maintext:
Успешни инвеститори, изследователи на предприемачеството от цял свят, млади хора с идеи, експерти от институциите, създатели на политики и още много други представители на предприемаческата екосистема ще се срещнат на 3 и 4 октомври в Рейнбоу Плаза, София. Тогава българският офис на Глобалния предприемачески мониторинг (GEM) ще бъде домакин на първа си годишна конференция под мотото „Предприемачество: тенденции, въздействие, растеж“, организира съвместно с в. Капитал.
Сред акцентите на форума ще бъде представянето на първия национален доклад на GEM за състоянието на предприемачеството в България. Ще бъдат коментирани и глобални тенденции в предприемачеството, извлечени от данните на над 120 000 респонденти и над 2,000 експерти. В рамките на два дни професионалисти ще обсъдят силните страни на България и Балканите, най-перспективните сектори за страната, връзката между науката и бизнеса, успешни практики за добро взаимодействие между актьорите в екосистемата, ролята на диаспората и други.
„Това е събитие е за всеки, който се стреми да добави и да получи забележителна социална и икономическа стойност чрез предприемачество и иновации. В програмата сме включили добри практики не само от България и региона, но и от Западна Европа, Северна Америка и Азия“, споделя Искрен Кръстев, председател на GEM България.
В отделните панели ще бъде обърнато специално внимание на най-важните елементи на предприемаческата екосистема, сред които финанси, културни нагласи, човешки капитал, пазари, създаване на политики и др. Сред акцентите в програмата на предстоящия форум ще бъде панелът, в който някои от най-големите инвеститори в региона ще презентират своите фондове пред стартиращи и вече установени на пазара компании, последвано от въпроси от жури, съставено от предприемачи.
Първата годишна конференция на GEM България се организира с подкрепата на платинения спонсор Wolf Theiss, златните спонсори Imperia Mobile, SoftGroup и Imperia Online и с медийното партньорство на Дарик, Твоят бизнес, NewTrend, Social Evo, Терминал3, Успелите.бг. Спонсори на първия Годишен доклад на GEM за състоянието на предприемачеството в България са Progress, Джереми България и Innovation Norway. PRoPR Агенция е PR партньор на конференцията.
За GEM България:
Глобален предприемачески мониторинг (GEM) е най-обхватното проучване на предприемачеството в света. GEM България проучва предприемаческата екосистема и факторите, които насърчават или затрудняват предприемачеството у нас, както и поведението на настоящи или бъдещи предприемачи. GEM предлага и изготвя политики за балансиран растеж и мерки за насърчаване на предприемачеството като използва световно утвърдена методология, която успешно се прилага в над 100 икономики по света от 17 години насам.
За допълнителна информация и заявки за интервюта:
Десислава Григорова
PRoPR Агенция
desi@pr-o-pr.com


authors: Йоана Атанасова

title: Президентът Плевнелиев се среща с българските предприемачи на първата годишна конференция на GEM България

maintext:
Президентът Росен Плевнелиев ще приветства лично успешните български предприемачи напървата годишна конференция на българския офис на Глобалния предприемачески мониторинг (GEM) на 3 и 4 октомври. Държавният глава ще открие втория ден на бизнес форума, който ще се проведе в софийската зала Rainbow Plaza под мотото „Предприемачество: тенденции, въздействие, растеж“ и е организиран съвместно с в. Капитал. Лекция пред участващите в събитието инвеститори, предприемачи и експерти на 4 октомври ще изнесе и вицепремиерът по европейските фондове и икономическата политика Томислав Дончев.
Първият ден на събитието ще бъде посветен на състоянието на българската предприемаческа екосистема, както и добрите практики от страната и чужбина. Преди обяд екипът на GEM България ще представи първия национален доклад на GEM за предприемачеството у нас, а изследователи на предприемачеството от Шотландия, Полша, Обединените арабски емирства и Нидерландия ще разкажат историите на успеха на своите страни.
В следобедната сесия ще бъдат разгледани обстойно елементите на предприемаческата екосистема, а сред лекторите и участниците в дискусиите са двама заместник-министри – на труда и социалната политика Деница Сачева и на икономиката Любен Петров, съветникът на президента по икономическите въпроси Евгени Ангелов, изпълнителният директор на Microsoft за България Петър Иванов, партньорът в адвокатската кантора Wolf Theiss Ричард Клег, както и серийни предприемачи като Васил Терзиев (Progress), Кирил Петков (ProViotic), Георги Първанов (CTeam Group), Саша Безуханова (Edit.bg) и др. В първи по рода си у нас формат “Money Talks” инвеститори ще представят своите фондове и сферите на дейност, в които биха финансирали идеи, а вечерта ще завърши с дискусия за бизнес секторите с потенциал.
На 3 октомври ще станат ясни и имената на първите носители на Годишните награди на GEM България за положително въздействие върху предприемаческата екосистема в страната. Призовете са разпределени в шест категории, като за тях се борят общо 35 номинирани личности и организации от областта на социалното предприемачество, медиите, публичния и неправителствения сектор и др.
Вторият ден на конференцията ще бъде открит от президента Плевнелиев, а веднага след неговата реч е и словото на вицепремиера Дончев. Следващият панел е посветен на създаването на политики за насърчаване на предприемачеството и в него ще вземат участие кметът на Габрово Таня Христова, Андре Калстад от програма Innovation Norway, икономистът Георги Стоев (Industry Watch), Боян Захариев от институт “Отворено общество” и др.
Последните две сесии на конференцията са посветени на Балканите като регион с много възможности за развитие и на България като дестинация, в която компаниите да инвестират за постигането на растеж. В тях ще се включат, изпълнителният директор на SAP за Югоизточна Европа Румяна Тренчева, изпълнителният директор на ЕЛАНА Финансов Холдинг Камен Колчев, Анна Ризова от Wolf Theiss и др.
Първата годишна конференция на GEM България се организира в партньорство с Капитал с подкрепата на платинения спонсор Wolf Theiss, златните спонсори Imperia Mobile, SoftGroup, Volkswagen, Imperia Online, Innovation Norway, IT Talents и Norway Grants, официалната банка на събитието UniCredit Bulbank, партньора по сигурносттаVIP Security, хостинг партньора SuperHosting, както и на минерална вода Pure-H2O и с медийното партньорство на Дарик радио, сп. твоят БИЗНЕС, сп. ENTERPRISE, Терминал 3, NewTrend, Social Evo, Успелите.бг, MySuccess.bg, PixelMedia и NewBusiness.bg. Спонсори на първия Годишен доклад на GEM за състоянието на предприемачеството 2015-2016 в България са Progress, JEREMIE България и Innovation Norway. PRoPR Агенция е PR партньор на конференцията.
Всичко за първата годишна конференцията на GEM България, както и пълната програма на събитието, можете да видите на www.2016.gemorg.bg.


authors: Йоана Атанасова

title: Изкуствения интелект на Google е в състояние да се обучава сам

maintext:
DeepMind сега е в състояние да се обучава самостоятелно на базата на информация, която вече притежава.
В една значителна стъпка за работата с изкуствен интелект, хибридната система на Alphabet, наречена Differential Neural Computer (DNC), използва съществуващия си капацитет от съхранени данни от конвенционални компютри, докато ги свързва с умна система на изкуствен интелект и невронна мрежа, и така е в състояние бързо да направи разбор на дадена информация.
Този модел иzкуствен интелект може да се учи както от невронните си мрежи, така и от съхранените данни на компютър.“ коментират изследователите на Deep Mind Александър Грейвс и Грег Уейн.
По същия начин както при мозъка, невронната мрежа използва взаимосвързана серия от възли за стимулиране на специфични центрове, необходими за изпълнение на дадена задача. В този случай, изкуствения интелект оптимизира възлите, за да открие най-бързото решение за предоставяне на желаните резултати. С течение на времето, той ще започне да използва придобитите данни, за да получава по-ефективно верния отговор.
Двата примера, дадени от екипа на Deep Mind, допълнително изясняват процеса:
-След като на системата е разказвано за взаимоотношенията, които се наблюдават в едно семейно дърво, тя е била в състояние да разбере допълнителни връзки и да оптимизира паметта си, за да намери информацията по-бързо в бъдещи търсения.
-След като на системата е дадена основата на лондонското метро, тя е била в състояние да намери и създаде допълнителни маршрути, които в действителност биха били годни за употреба.
Вместо да се налага да се научи всеки възможен резултат, за да намира решение когато е необходимо, Deep Mind може да извлече търсения отговор от предишен опит, намирайки го във вътрешната си памет, а не от допълнителна инсталация или програма.
В зависимост от гледната точка, но това може да се окаже сериозен обрат в събитията за все по-умните системи за изкуствен интелект и един ден да са напълно способни да мислят и учат така, както го правят хората.


authors: Йоана Атанасова

title: Придобиваме усещане за детайл, благодарение на новата услуга на Instagram

maintext:
Любимата ни социална мрежа за споделяне на снимки и видео Instagram подобри още една от услугите си, с което увеличи удоволствието в преживяването ни.
Актуализацията на приложението позволява на потребителите да увеличават публикуваните снимки и видео от приятелите им и профилите, които са последвали. До момента тази функция не беше достъпна и единственият възможен вариант да се види публикацията yголемена беше през десктоп приложението.
Новата услуга беше изключително търсена от феновете на платформата през последните години и това водеше до много дискусии в онлайн форумите където въпроси като „как да увеличим изображение в Instagram“ бяха сред най-често обсъжданите. За момента функцията е достъпна само за потребителите на iOS устройства, но от компанията обещават до няколко седмици и ползвателите на Android да използват услугата.
Instagram винаги е бил повече за споделянето на моменти, от колкото чисто естетическа или техническа оценка на фотографията. Въпреки това, последната придобивка на приложението ще привлече повече фотографи, които да споделят своите професионални снимки в платформата.
През последните месеци социалната мрежа не спира да ни изненадва с все по-интересни и забавни функции, които събират всичко ново на едно място и превръщат обслужването на Instagram в първокачествена услуга. След като се порадваме достатъчно на последната иновация, ни остава да помечтаем за следващата приятна изненада в приложението, която със сигурност няма да се забави дълго.


authors: Йоана Атанасова

title: Над милион и сто хиляди българи вече пазаруват онлайн

maintext:
Над един милион и сто хиляди българи вече пазаруват онлайн, което е 19% от населението на страната над 15 години. За сравнение всички интернет потребители у нас са 3 700 000. Това става ясно от актуалните данни на Еcommerce Europe. Сред най-често пазаруваните продукти у нас се нареждат дрехите, технологичните продукти, самолетните билети и туристическите услуги. Тези наблюдения се потвърждават и от доклада на Еcommerce Europe, според който през 2015 г. българите са заплатили общо 49 000 000 евро за дрехи и 23 000 000 евро за продукти, свързани с информационните технологии при покупки по интернет. За забавление у нас са изхарчени при интернет продажби около 20 000 000 евро, също толкова – за обувки и лайфстайл, а за самолетни билети и настанявания – около 100 000 000 евро. 19 000 000 евро пък е стойността, за която българите са пазарували пакетни туристически пътувания онлайн.
Броят на онлайн магазините също се увеличава не само в Европейския съюз, а и у нас. По данни на СуперХостинг.БГ за една година броят на инсталациите на платформи за електронна търговия, включително и готови решения, се е увеличил с близо 20% спрямо 2015 година.
„От ключово значение е, че електронната търговия се превръща във все по-важен работодател както у нас, така и в Европейския съюз. Доказателство за това е, че по последни данни общият брой на работните места, свързани с бранша в Европа, е достигнал 2 500 000. Това е показателно за значението, което дигиталната икономика вече има върху пазара на труда и за потенциала й да спомогне за увеличаването на заетостта на континента през следващите години, което е едно от най-значимите предизвикателства пред европейската икономика“ – споделя Методи Дреновски, управител на СуперХостинг.БГ. Според него естеството на дейностите, свързани с онлайн търговията, предполага по-лесното включване на млади хора в пазара на труда, което прави сегмента много подходящ за справяне с младежката безработица.
Междувременно от 26 септември хостинг компанията започна да предлага и домейни в новата домейн зона „.shop”, която е специално създадена за онлайн магазини. След интереса към анонсираните наскоро от СуперХостинг.БГ домейни „.store”, екипът на компанията очаква силен интерес и към новата зона. Компанията стартира и промоция, в рамките на която „.shop” домейн може да бъде закупен за 66.75 лв. за една година. Повече информация за новата домейн зона е достъпна тук: https://www.superhosting.bg/newdomain-shop.php.
По данни на Еcommerce Europe, броят на новосъздадените онлайн бизнеси на континента е достигнал 750 000. Делът на бранша се равнява на 2,59% от Брутния вътрешен продукт (БВП) на Европейския съюз през отминалата година, а прогнозите са до 2020 г. този процент да се увеличи почти двойно. У нас електронната търговия през 2015 г. е достигнала 1.3% от общия ритейл пазар, като очакванията са и този показател да расте в бъдеще. Общият брой на потребителите, пазарували онлайн през предходните дванадесет месеца в Европейския съюз, е 296 милиона, а броят на поръчките, реализирани през същия период надвишава 4,2 милиарда. Съотношението между онлайн поръчките на продукти и услуги на Стария континент пък е 52% към 48% в полза на продуктите.
Добрата новина за страната ни е че в момента е на осмо място сред държавите, които отбелязват ръст в областта на електронната търговия на Стария континент. Общият обем на онлайн продажбите у нас през отминалата година е бил около 300 000 000 евро, а очакванията са през тази година той да достигне 342 000 000 евро. За сравнение през 2014 г. този показател е бил 254 000 000 евро, през 2013 г. – 195 000 000 евро, а през 2012 г. – 150 000 000 евро, става ясно още от информацията на Еcommerce Europe. Средната сума, изхарчена от един потребител онлайн през 2015 г. е 262 евро. За сравнение, през 2014 г., когато броят на пазаруващите онлайн у нас е бил 1 000 000 души, средната сума е била 248 евро. През 2013 г. пък тези показатели са били съответно 800 000 души и 254 евро средна сума. Според същото международно проучване страната ни е на 29 място в Европа по ниво на логистиката, на 24 място по условия за правене на бизнес и на 37 място по подреждане на електронната търговия като част от БВП на България.
Повече за СуперХостинг.БГ
През последните десет години СуперХостинг.БГ се утвърди като най-бързо развиващата се и най-голяма хостинг компания на българския пазар. Днес тя предлага споделен хостинг, регистрация на домейни в повече от 400 различни области (TLD), SaaS решения за онлайн търговия (Shopiko), виртуални и наети сървъри, cloud услуги, издаване и инсталиране на SSL сертификати, услуги, свързани с популяризация на уеб сайтове и др. Услугите, предлагани от компанията, са с високо качество, адекватна 24/7 техническа поддръжка и гарантирана непрекъсваемост на достъпа. СуперХостинг.БГ е член на Българската уеб асоциация (БУА), Българската асоциация за електронна търговия (БАЕТ), ИАБ България, УНИНЕТ и участва активно в управителните съвети и решения на съответните организации.


authors: Йоана Атанасова

title: С услугата на Google "In Apps" търсенето в приложения е вече възможно

maintext:
Google въведе нова функция, която позволява на потребителите да търсят съдържание в рамките на приложения през търсачката на устройствата, поддържащи операционната система Android.
Новият „In Apps“ режим на търсене ви позволява бързо да намерите съдържание от инсталираните ви приложения. В момента услугата работи с Gmail, Spotify, и YouTube, а до няколко месеца ще бъдат добавени и приложения, поддържани от трети страни.
Функцията е достъпна чрез търсене през Google и избиране на новия „In Apps“ филтър, разположен в дясно на полето с категориите за търсене. Когато изберете тази опция, пред вас ще се открият различни откъси от инсталираните във вашето устройство приложения. Например, ако търсите конкретен човек, ще откриете части от разговори, които сте провели през чат платформата на Facebook – Messenger.
От компанията споделиха, че новата функция работи изцяло на местно ниво, така че не се нуждаете от мобилни данни или Wi-Fi връзка, за да я използвате. Освен това, имате възможност да изключите някои приложения от този режим на търсене, ако не искате и те да попадат в показаните резултати.
Услугата вече е достъпна за целия свят, но все още не се знае кога ще може да се използва и от iOS устройства. От технологичния гигант ни обещават едно нещо със сигурност, към листа с използвани приложения съвсем скоро ще бъдат добавени Facebook Messenger, LinkedIn, Evernote, Glide, Todoist и Google Keep.


authors: Йоана Атанасова

title: МОН ще насърчава учителите да използват дигитални устройства за обучението в час

maintext:
Министерството на образованието и науката има за цел през следващата година да повиши квалификацията на над 20 000 учители, коментира зам.министър Диян Стаматов по време на Кръгла маса за образованието в рамките на петата национална конференция DigitalKidZ, състояла се на 15 октомври 2016 в НДК, София.
“Целта е учителите да бъдат поощрени да използват повече дигитални устройства – компютри, таблети, смартфони по време на обучение в клас, независимо в кой клас преподават. Квалифицирането им е на стойност 20 млн. лв. и ще се осъществи основно чрез дистанционна форма. Настоящата реформа в образованието не са онези малки промени, за които всеки е чувал. Това е реформа, която променя изцяло светогледа в образованието. Целта е олекотяване на учебния материал, но да е с повече прагматичност и нови знания. Има и финансов ресурс, който да подкрепя реформата. За следващата календарна година МОН ще разполага за бюджета си с 230 млн. лв. повече, отколкото през настоящата година” добави зам.министър Стаматов. “Имаме и голям проект на стойност 140 млн. лв. в сферата на училищното образование „Твоят час“, който е по Оперативна програма „Наука и и образование за интелигентен растеж“ за следващите две календарни години. Амбициозната цел е да накара всички учители да променят своя светоглед така, че на учениците да им е интересно, а и да изпълни своята възпитателна стойност.”
В Кръглата маса участие взеха още Станислава Станева – програмен експерт „Образование” от Фондация Америка за България, основен партньор на инициативата DigitalKidZ, Валери Дрейк – Аташе по образователно сътрудничество към Френското посолство в София, Любов Костова – Директор на Британски съвет и Рита Ванска, експерт по образованието, която пристигна от Финландия специално за събитието. Те обсъдиха данни от проучвания в областта на образованието и STEM науките, добрите практики в държавите, които представляват, във връзка с дигитализацията на класните стаи, повишаване квалификацията на учителите и промените в образователните методики по света.
Във Франция водеща роля заемат предварителните проучвания как да бъде планиран и осъществен процеса на дигитализация. Страната е планирала над 1млрд. евро публични средства за обучение на преподаватели и оборудване на класните стаи в периода 2016 – 1018г.
“Дигиталните технологии трябва да са в помощ на учителите, за да могат те да бъдат много повече отдадени на обучението в класната стая. Във Франция над 100 онлайн курса са достъпни за учителите и повече от 260 000 учители вече са потребители на тези програми,” сподели г-жа Дрейк.
Във Финландия залагат на индивида, личностните умения на учениците и свободата в организация на учебния процес от страна на преподавателите.
“Ако някой ученик показва по-ниски резултати от средните за класа, учители и родители се ангажират в извънучебно време да му помогнат и той да навакса,” коментира г-жа Ванска. “За нас учебният процес много отдавна надхвърля стените на класната стая. Вярваме, че децата във Финландия учат постоянно и навсякъде и инвестираме в обзавеждането и оборудването на заобикалящата ги среда, не по-малко от това да изградим класните им стаи и средата в клас.”
В Обединеното кралство неформалното образование допълва учебния процес, но особена грижа и внимание бива обръщано върху създаването на уникално учебно съдържание, съгласувано с нуждите на учениците. Любов Костова, Директор на Британски съвет в България сподели част от данните на проекта еMARCH – Make Science Real in Schools, насочен към преподаването на природоматематическите дисциплини в средното училище (STEM) и от какъв тип съдържание се нуждаят съвременните деца в клас.
Модератор на Кръглата маса беше г-жа Станислава Станева, програмен експерт „Образование” от Фондация Америка за България, инвестирали над 101млн. долара в българското образование и библиотеки. Те вярват, че технологиите трябва да бъдат възприемани като инструмент, а не като заместител на учителя в клас и именно инвестицията в оборудване на кабинетите по природни повишават дигиталната грамотност на учениците и превръщат STEM дисциплините в предпочитани от децата.
“Технологиите променят света, в който живеем и това рефлектира и върху образованието. Време е да приемем промените и да адаптираме методологиите на преподаване и обучение на съвременните деца, ако искаме да подготвим дигитално грамотни граждани, годни за пазара на труда и съвременните предизвикателства на обществото ни. Това е и мисията на DigitalKidZ – да повишим дигиталната грамотност и умения на учители, родители и деца, като превенция на младежката безработица, нарастващ процент на емиграция и преди всичко личности с активна роля в едно приобщаващо общество”, коментира Ивелина Атанасова, основател на инициативата DigitalKidZ и председател на Фондация “Дигиталните деца”.
В рамките на конференцията още 12 лектора, експерти в областта на киберсигурността, психологията и технологиите споделиха опит и съвети за това как да възпитаваме разумната употреба на технологиите в децата си и как те да бъдат използвани в подкрепа на образователния процес в клас.
В специален дискусионен панел Първа инвестиционна банка, партньор на инициативата, разказа за своя нов проект за ранно финансово образование – “Дебитна карта за деца” и как с нейна помощ децата могат да бъдат научени да спестяват и защо банките, родителите и децата трябва да работят като екип.
Конференцията беше закрита от Мартина Колева, която представи най-новата книга на българския пазар за дигитална грамотност на деца “Здравей, Руби” и специално обръщение към аудиторията на конференцията – Линда Люкас, дигитален шампион на Финландия, която сподели, че “технологиите не са страшни, ако умеем да ги използваме за себеизразяване и това, че не ги познаваме, не бива да ни плаши – всичко може да се научи”.
Паралелно с конференцията DigitalKidZ беше предвидена целодневна програма за деца, в рамките на която малките посетители кодираха своя първи уеб сайт, посетиха уъркшоп по киберсигурност, развиваха своята емоционална интелигентност и креативност.
Инициативата DigitalKidZ е проект на Фондация „Дигиталните деца”. Създаден през 2014-та година с амбицията на помага на родителите и учителите на съвременните деца да повишат своята дигитална грамотност и умение за боравене с цифровите технологии и онлайн медии, той включва конференции, образователна програма за деца – част от проекта “Твоят час” на МОН, обучения за родители и учители, безплатни електронни наръчници със съвети, семейни бордови игри.
DigitalKidZ беше отличена от Forbes Bulgaria като Responsibility Campaign за 2016-та, “Национална мрежа на децата” за принос към благосъстоянието на децата в България и от Дарик радио – част от класацията „40 до 40” (2015) за иновативни идеи и проекти, които дават тласък в развитието на обществото и икономиката.
На 12 ноември 2016г в Лондон ще се състои първата конференция DigitalKidZ зад граница. Повече информация за събитието и инициативата, може да бъде открита в уеб сайта – http://digitalkidz.eu/


authors: Йоана Атанасова

title: Amazon пусна на пазара музикална стрийминг услуга

maintext:
Amazon пусна на пазара самостоятелна, без реклами, музикална стрийминг услуга, която да се бори с музикалните лидери – Spotify и Apple Music. Услугата върви с голям каталог от възможни планове и цени.
Amazon Music Unlimited предлага „десетки милиони песни“ от големите компании и инди лейбълите. Стандартният индивидуален план струва 9,99 долара на месец, но бива намалена на 7,99 долара на месец или 79 долара на година за абонираните членовете.
Планът за семейства, който ще бъде на разположение по-късно тази година, дава достъп до услугата на шест души за 14,99 долара на месец или 149 долара годишно. Ако пък просто искате музикален стрийм от Amazon Echo, Dot или Tap говорителя, услугата ще ви струва само 3,99 долара на месец. За новодошлите абонати 30-дневен безплатен пробен период е на разположение.
Amazon Music Unlimited предлага препоръки, алгоритмично и ръчно изработени плейлисти и възможност за търсене на песни само чрез текстовете им.
С функцията Echo потребителите имат възможността да използват гласови команди за техните изисквания като например „Пусни ми весела музика“, ако ви се слуша плейлист, базиран на настроението ви, или просто искате да чуете последния сингъл на любимата си група „Пусни новата песен на U2”.
Чрез новата си придобивка Amazon е абсолютно готов да разтърси стрийминг музик бизнес. Въпреки това, той все още има много работа преди да успее да направи каквото и да е на своите съперници. Spotify предлага множество иновативни функции за намиране на мелодии, а Apple Music вече е на разположение на международно ниво.


authors: Йоана Атанасова

title: Очилата на Snapchat намаляват използването на телефон

maintext:
През последните няколко дни Snapchat ни изненада с две нови придобивки. Първата е съкращението на официалното му име просто на Snap, а втората е първият официален хардуер от страна на компанията, а именно очилата “The Spectacles”.
Очилата, чиято пазарна стойност е 130 долара, пристигат с вградена видео камера, която записва кадри в кръгов формат и позволява те да бъдат споделени автоматично с приятелите ви. С докосване на бутон в горния ляв ъгъл на очилата режимът за записване е активиран и 10 секундно видео бива записано. Ако се докосне втори път същия бутон, още 30 видео секунди ще бъдат записани.
Не е изненадващо, че най-новият продукт на Snapchat – очилата, които се предлагат в три цвята, се свързват с приложението и публикуват заснетото видео, без да се налага потребителят да включва телефона си. За тези, използващи IOS устройства, видеото се прехвърля чрез Wi-Fi и Bluetooth. За ползвателите на Android устройства, очилата прехвърлят заснетият материал само чрез Wi-Fi. За да не нарушават личното пространство на заснетите, ъглите на очилата светват при записване на видео материал.
Въпреки иновативното си приложение, очилата не са предназначени да бъдат напълно сериозен продукт. Главният изпълнителен директор на компанията – Евън Спийгел подчерта, че те са просто „играчка“, която цели по забавен начин да намали вторачването в телефона на 150-те милиона потребители дневно на социалната мрежа.


authors: Йоана Атанасова

title: B2B форумът за печатни и рекламни технологии COPI’S отваря врати от 5 до 7 октомври

maintext:
Тази година B2B форумът за печатни и рекламни технологии COPI’S ще събере над 110 компании в Интер Експо Център – София, които ще покажат както интересни разработки от дейността си, така и продукти, наложили се на европейския пазар.
Темите са повече от разнообразни – от софтуерни програми и 3D прототипиране, през печата върху стъкло, до брандирането на предмети в интериора и текстила.
Ето и няколко акцента от новите решения и материали в рекламното производство, които показват разнообразието на пазара и ще бъдат представени на изложението.
Български софтуер с лидерски позиции на световния пазар
Притежава интегрирани библиотеки с кутии, опаковки, дисплеи, папки, етикети, сложни мебели и структури от картон, които улесняват и ускоряват процеса по изготвянето на желания дизайн.
EngView Package & Display Designer Suite е 2D и 3D програма, разработена с цел да улесни процеса по конструиране, дизайн и производство на опаковки и дисплеи.
Продуктът е собственост на българската софтуерна компания ЕнгВю Систем, която разработва системи за производството на опаковки и дисплеи. Фирмата работи с гиганти като Heidelberger Druckmaschinen, Canon, Haikon, Aristo и др.
Дизайн върху стъкло
Технологията е подходяща за всякакви пространства – за интериорен дизайн или идеи за декорации, без значение дали са вътрешни или външни, а изображенията винаги изглеждат като чисто нови, с възможност за резолюция до 1440 DPI.
През последната годината J Point се занимават освен с основната си дейност –широкоформатен печат, и с развитието на печата върху стъкло.
По време на изложението фирмата ще покаже и приложенията на разтегливия текстил, който е подходящ за обличане на конструкции, колони и др.
Управление на полиграфски процеси
Софтуерът е подходящ за различни видове печат и съдържа калкулатор за изчисляване на полиграфските разходи на всички видове печатни издания.
В допълнение Софтуерът Гутенберг 2000 на Студио Мегавижън намалява загубите на работно време и разхищението на материали, като проследява всяка стъпка от пътя на поръчката – от запитването на клиента, през изготвянето на оферта и печат, до доставката и фактурирането.
Принтери и печат
По време на изложението ще могат да се наблюдават демонстрации и на различни видове принтери, брандиране на предмети в интериора и текстила.
Тази година Cantek ще обърне специално внимание на едни от най-актуалните решения за дигитален листов и широкоформатен печат с марките Canon и Ricoh, а фирма Дилком България ще представи пълноцветен принтер за печат на етикети на ролка.
Ще могат да се видят и новите светлоотразителни рекламни раници и хартиени чанти с офсетов печат на Екстрапак, както и новата колекция рекламни и фирмени облекла на марката JAMES HARVEST от фирма ХРИМА.
Изложението е с вход свободен и ще бъде отворено от 5 до 7 октомври, от 10.00 до 18.30ч.


authors: Йоана Атанасова

title: 35% e делът на новите компании в единственото изложение за печат и реклама в страната

maintext:
35% е делът на новите компании в единственото у нас изложение за печат и реклама COPI’S. Това показва статистиката на Интер Експо Център, който е организатор на събитието. „Общият брой на компаниите надхвърля 110, като сред тях освен български фирми има и участници от Полша, Китай, Словакия, Чехия и Унгария“, коментира управителят на изложбения център Ивайло Иванов. Освен това всички компании ще представят други 350 световни бранда. Цялото събитие ще бъде разположено върху площ от 5200 кв.м.
За посетителите изложението предлага повече от 10 събития, които ще се случат в рамките на 5-7 октомври. От семинари и дискусии за новите технологии и кариерно развитие в бранша до 3D работилницa, изложба на Canon България и представяне на творби от Националната художествена академия.
Две от събитията показват как wifi връзката може да се използва за реклама и как печатните носители могат да имат добавена реалност.
В сферата на wifi
На 5 октомври от 11.00 ч. Маргарит Ралев от WiFi.bg ще покаже платформа на компанията, която позволява на агенции и отделни брандове да рекламират на free-wifi връзката в обекти като ресторанти, хотели, търговски центрове и др.
WiFi.bg е като Google Display Network, но за хотспотове. Платформата е на разположение 24/7 с възможност за прецизно таргетиране по вид операционна система (iOS / Android / Windows), за конкретен час от деня в един или повече обекти наведнъж. Системата позволява бързо качване на реклами, лесно управление на кампании и дори употреба на готови уеб банери (300х250).
Целта на платформата е да създаде унифицирана рекламна wifi среда, в която рекламодателите стигат до своите клиенти на точното място, в точното време, конвертирайки по-добре от всеки друг канал.
Между физическия и дигиталния свят
В първия ден на изложението в 11.30 ч. Георги Бучевинов и Вичо Димитров ще представят първата компания в света, специализирана в разработването на поздравителни картички с добавена реалност – iGreet.
Българската стартъп компания, разработва собствена технология за добавена реалност, която създава мост между физическия и дигиталния свят.
Технологичното решение на iGreet е да внедрява 2D и 3D дигитално съдържание в стандартни печатни носители, което позволява на хората да изпитат емоция по нов начин.
Двете събития ще се проведат в семинарна зала в зала 4 на изложението. Цялата съпътстваща програма на COPI’S може да видите на http://www.copi-s.com/bg
Изложението е с вход свободен, с работно време от 10.00 ч. до 18.00 ч.


authors: Йоана Атанасова

title: Искрен Кръстев, GEM България: В България вече има инвеститори, които създават забележителна стойност

maintext:
По-малко от месец остава до първата годишна конференция на GEM България – „Предприемачество: тенденции, въздействие, растеж“. Сред акцентите на форума ще бъде представянето на първия национален доклад на GEM за състоянието на предприемачеството в България. Пред NewTrend Media застава Искрен Кръстев – инициатор и председател на Глобалния Предприемачески Мониторинг България, за да отговори на няколко въпроса, разкриващи малко повече за предстоящото събитие.
Да започнем с това какво е Глобалния предприемачески мониторинг?
Глобалният предприемачески мониторинг, накратко GEM, е най-авторитетното проучване на предприемаческата екосистема в света. Като световен консорциум, разполагаме с данни за над 100 икономики, което превръща GEM в най-мащабния проект за съвместна работа. Целите ни са да измерим нивата на предприемаческа активност и да отправим препоръки за постигане на значително по-добри условия за развитие на предприемачеството във всяка една от тези икономики.
Защо работата на GEM e важна за бизнеса в България?
Ще започна от там, че за всеки бизнес средата в много важна. Глобалният предприемачески мониторинг може да бъде използван като инструментална отправна точка (baseline), да измерва въздействието на една или друга мярка или политика, да препоръчва действия за подобрение, както на градската, така и на националната среда.
Множество инвеститори се вълнуват от динамиката в екосистемите на различни държави – каква е културата на предприемача, т.е. има ли страх от провал и какъв е той, какви са нивата на развитие на уменията, кои са пречките пред развитието на бизнеса и как те могат да бъдат продолени. Чрез GEM отговорите на тези въпроси стъпват на дългогодишен опит, но съчетан с контекста на нашата национална специфика.
Какво да очакваме от първата GEM Конференция за България?
Първата Национална конференция на GEM България ще комуникира именно какви възможности за развитие открихме в България. Какво е състоянието на елементите, които изграждат тази система, и какво можем да направим, за да ги подобрим, където е нужно.
Събитието е подходящо за всеки, който планира да стартира или вече е стартирал свой бизнес, за корпорации, създатели на политики, инвеститори, преподаватели и експерти по човешки капитал, за всички представители на т. нар. поддържащи индустрии – например адокати, счетоводители, неправителствени организации и др.
Очаквайте доклад за състоянието на предприемачеството в България, предложения и дискусии, нови бизнес партньорства и срещи с едни от най-добрите инвеститори в региона, които ще споделят за кого са финансовите ресурси, които управляват – наистина сме се постарали да направим силна програма, защото тази конференция е наистина важна за предприемаческата екосистема у нас.
Има ли успешни инвеститори в България?
Разбира се! България не бива да бъде подценявана или разглеждана в контекста на физическите й граници. Наши инвеститори, изобретатели, създатели на забележителна стойност – предприемачи, се развиват успешно на множество пазари.
Има две категории инвеститори, които липсват в България, което само по себе си показва, че има възможност за създаването на благоприятни условия за привличането им. Имаме бизнес ангели, които помагат стартирането на бизнес, имаме фондове за дялово инвестиране, имаме и добре управлявани private equity фондове.
Благодарение на JEREMIE, в България има фондове за ранно инвестиране като LauncHub и Eleven. Alfa Finance, NEVEQ 2, Black Peak Capital, Empower Capital, Armada Capital и др. също са сред примерите, които стимулират активно развитиетно на предприемаческата екосистема. УниКредит Булбанк стартираха собствена програма за стимулиране на стартиращи бизнеси. Компании като Елана Трейдинг помагат при правилния избор за инвестиране и растеж.
Успехите на един инвеститор могат да бъдат измервани по различен начин. Ние се фокусираме върху това дали инвеститорите са стимулирали създаването на забележителна стойност и отговорът е, че в България вече има такива.
Можете ли да ни разкриете нещо повече за специалните гости на конференцията, които все още са тайна за публиката?
Всички гости на конференцията са специални, защото присъстващите на това събитие искат да създават забележителна стойност или вече го правят. Сред поканените участници имаме Джонатан Лийви, който е сред създателите на методологията на GEM и човекът с огромен принос за Scotland Can Do (шотландската национална програма за насърчаване на предприемачеството – б.ред.). Очакваме добри примери от Полша, където създателите на политики използват активно GEM, за да подобряват средата. Сред нас ще бъдат и много от гореизброените инвестиционни фондове, но също така и български създатели на политики. За нас е чест, че Президентът на България ще приветства всички наши специални гости във втория ден на конференцията. Един от все още необявените участници в програмата е Деа Маркова, която е ръководител на програмите на базирания в Лондон Innovate Finance, най-големият fintech хъб в света. Тя има забавна и много полезна изненада за гостите!
Какво да очакваме от GEM Bulgaria?
На първо място, ще имаме награди за принос към екосистемата – традиция, чието начало полагаме тази година. По време на конференцията ще обявим и стартирането на платформа, която свързва учители и предприемачи. Продължаваме с проучванията и четирите типа доклади. Продължаваме да включваме забележителни компании в Националния ни доклад и да разказваме техните успешни истории. Очаквайте тематични следобеди, срещи на международни търговски камари и с общи усилия – екосистема, която прави България най-доброто място за живеене и правене на бизнес.
Повече за Първата годишна конференция на GEM България и възможностите да се включите можете да научите наwww.2016.GEMorg.bg
–
Искрен Кръстев е инициатор и председател на българския офис на Глобалния предприемачески мониторинг (GEM). Той е сред първите завършили програмата „Създаване на икономически растеж чрез предприемачески екосистеми“ в Бабсън Колидж, Бостън. Заема мениджърски позиции във Финансовия регулатор на Обединеното кралство (FCA), където управлява множество екипи и проекти на стойност десетки милиони лири стерлинги.
След завръщането си в България през 2013 година, Искрен е активна част от родната предприемаческа общност. Ментор е в едни от най-големите програми за развитие на стартиращи и утвърждаващи се бизнеси у нас, а от тази година е и част от 30-членния Глобален консултативен съвет за наука и иновации към Научно-иновационния парк (SIP) на Обединените арабски емирства.